Mihalik Enikő is átesett a koronavírus-fertőzésen
A magyar szupermodell egy Instagram-interjúban jelentette be, hogy elkapta a kórt.
A magyar Marie Clare-nek adott interjúban osztotta meg Mihalik Enikő szupermodell, hogy ő is elkapta a koronavírust.

Mihalik elmondása szerint először azt hitte, influenza gyötri, mert gyengének érezte magát, és lázas is volt. Csakhogy a 38,4 fokos testhője a paracetamol ellenére sem ment le, ő pedig rendkívül gyengének érezte magát.

Miután a láza elmúlt, Mihalik szerint a szaglása és az ízlelése is eltűnt, és két napon át tartó, nagyon erős fejfájás kínozta. Fulladásérzete ugyanakkor nem volt, és nem is köhögött.

A betegség után a modell Észak-Karolinába utazott. Onnan visszatérve tesztelte magát egy magánklinikán, ahol aztán kiderült, tényleg koronavírusos volt.
szupermodell Mihalik Enikő koronavírus